**Zasadnutie zo dňa 5.5.2010**

**Zápisnica 5/2010**

Zápisnica č. 5/2010 zo zasadnutia
obecného zastupiteľstva vo Veľkých Kostoľanoch
konaného dňa 5. mája 2010, o 18.00 hod.

Počet poslancov: 9
Počet prítomných poslancov: 5

Rokovanie obecného zastupiteľstva otvoril a viedol Mgr. Gilbert Liška, starosta obce. Konštatoval, že na rokovaní obecného zastupiteľstva sa zúčastnila nadpolovičná väčšina poslancov obecného zastupiteľstva a vyhlásil rokovanie za uznášaniaschopné.

Program:

1. Otvorenie rokovania
2. Kontrola overenia zápisníce
3. Návrh overovateľov zápisnice
4. Voľba návrhovej komisie.
5. Správa finančného audítora za rok 2009
6. Správa hlavného kontrolóra za rok 2009
7. Záverečný účet obce za rok 2009
8. Prerokovanie prevádzky MŠ počas letných prázdnin
9. Vybudovanie obrubníka
10. Vyúčtovanie poskytnutých právnických služieb
11. Prerokovanie došlých žiadostí
12. Remeselnícky jarmok
13. Účtovná závierka Katelstav, s.r.o.
14. Návrh uznesenia

1.
OZ schvaľuje návrh programu rokovania.

Za: 5
Proti: 0
Zdržal sa: 0
Počet poslancov pri hlasovaní: 5

2.
Overovateľ zápisnice Ing. Peter Jeluš konštatoval, že zápisnica bola napísaná v súlade s rokovaním.

3.
OZ schvaľuje návrh overovateľov zápisnice zasadnutia v zložení: Dr. Miroslav Bernát a Ing. Peter Jeluš.

Za: 5
Proti: 0
Zdržal sa: 0
Počet poslancov pri hlasovaní: 5

4.
OZ schvaľuje návrhovú komisiu v zložení: Ing. Jana Balužáková a Miroslav Maco

Za: 5
Proti: 0
Zdržal sa: 0
Počet poslancov pri hlasovaní: 5

5.
OZ berie na vedomie správu finančného audítora za rok 2009. Správa podľa audítora Ing. Marty Serenčešovej, č. licencie 808, Šintava 644, ktorá audit vykonala, obsahuje názor, že účtovná závierka vyjadruje objektívne vo všetkých významných súvislostiach finančnú situáciu obce Veľké Kostoľany k 31. decembru 2009. Výsledky jej hospodárenia a peňažné toky za rok končiaci k uvedenému dátumu sú v súlade so Zákonom o účtovníctve.

Za: 5
Proti: 0
Zdržal sa: 0
Počet poslancov pri hlasovaní: 5

6.
OZ berie na vedomie správu hlavného kontrolóra za rok 2009. Správu predložila hlavná kontrolórka obce Renáta Slobodová, ktorá konštatovala, že vykonanou kontrolou nebolo zistené porušenie všeobecne záväzných právnych predpisov ani interných predpisov vydaných na ich základe. Hlavná kontrolórka obce odporúča OZ schváliť záverečný účet obce bez výhrad.

Za: 5
Proti: 0
Zdržal sa: 0
Počet poslancov pri hlasovaní: 5

7.
OZ schvaľuje záverečný účet obce za rok 2009.

Za: 4
Proti: 0
Zdržal sa: 1 (Bernát)
Počet poslancov pri hlasovaní: 5

8.
OZ schvaľuje prerušenie prevádzky MŠ Veľké Kostoľany počas letných prázdnin od 26. júla do 31. augusta 2010.

Za: 5
Proti: 0
Zdržal sa: 0
Počet poslancov pri hlasovaní: 5

9.
OZ berie na vedomie vybudovanie obrubníka na parkovisku pred futbalovým štadiónom zo strany oplotenej záhrady Rudolfa Majerníka. OZ žiada doložiť cenové ponuky.

Za: 5
Proti: 0
Zdržal sa: 0
Počet poslancov pri hlasovaní: 5

10.
OZ schvaľuje preplatenie vyúčtovania za poskytnutie právnických služieb JUDr. Juraja Jurovského v daňovom konaní za obdobie od r. 2006-2009 vo výške 12 tis. Eur + DPH. Podrobné vyúčtovanie doložené.

Za: 5
Proti: 0
Zdržal sa: 0
Počet poslancov pri hlasovaní: 5

11.

a)
OZ schvaľuje finančnú dotáciu pre Dychovú hudbu Rovina na zakúpenie oblečenia pre členov DH v cene 800 Eur.

Za: 5
Proti: 0
Zdržal sa: 0
Počet poslancov pri hlasovaní: 5

b)
OZ schvaľuje žiadosť Rudolfa Kollára, Štúrova 512, Veľké Kostoľany o odpredaj pozemku, p.č. 418/4 s výmerou 143 m2 v k.ú. Veľké Kostoľany podľa GP č. 177 - 144/2009. Cena za 1m2 je 3 Eur. Všetky náklady spojené s kúpou pozemku znáša kupujúci.

Za: 5
Proti: 0
Zdržal sa: 0
Počet poslancov pri hlasovaní: 5

c)
OZ neschvaľuje žiadosť Odborného učilišťa internátneho v Trnave, Lomonosovova 8, na poskytnutie materiálnej a finančnej výpomoci.

Za: 5
Proti: 0
Zdržal sa: 0
Počet poslancov pri hlasovaní: 5

12.
OZ schvaľuje stanovenie finančného limitu na organizovanie Remeselníckeho jarmoku dňa 4. septembra 2010 vo výške 800 Eur a poplatok za prenájom miesta 5 Eur.

Za: 5
Proti: 0
Zdržal sa: 0
Počet poslancov pri hlasovaní: 5

13.
OZ schvaľuje účtovnú závierku Katelstav, s.r.o. Veľké Kostoľany za rok 2009

Za: 5
Proti: 0
Zdržal sa: 0
Počet poslancov pri hlasovaní: 5

14.
OZ schvaľuje návrh uznesenia 5/2010.

Za: 5
Proti: 0
Zdržal sa: 0
Počet poslancov pri hlasovaní: 5

Diskusia:

V diskusii bol prerokovávaný prenájom prevádzky Kvetinárstva a Novinového stánku na obecnom pozemku na autobusovom nástupisku. Starosta obce požiadal nájomníkov - majiteľov prevádzok o vysťahovanie sa z týchto priestorov, nakoľko sa pripravuje rekonštrukcia autobusového nástupiska a na mieste prevádzky kvetinárstva a novinového stánku budú postavené nové chodníky a celkovo sa zmení aj organizácia dopravy. Po rokovaní s vedením SAD, by toto uvítalo, aby sa na ploche autobusového nástupiska nenachádzali žiadne prevádzky, nakoľko je tu ohrozená bezpečnosť dopravy a chodcov pohybujúcich sa v týchto priestoroch. Starosta obce ponúkol majiteľke novinového stánku priestor na podnikanie v inej časti nástupiska tak, aby chodci neboli ohrozovaní a prístup k stánku bude po novom chodníku. Majiteľka novinového stánku s návrhom súhlasila. Taktiež aj majiteľke kvetinárstva starosta ponúkol náhradný priestor na miestnej tržnici, nakoľko po rekonštrukcii nástupiska nebude možné unimobunku s kvetinárstvom umiestniť na pôvodnom mieste. Majiteľka kvetinárstva s touto alternatívou nesúhlasí, nakoľko sa obáva zníženia tržby a bezpečnosti. Majiteľka svoje stanovisko nemieni meniť a žiada o to, aby jej prevádzka zostala na tomto mieste zachovaná, prípadne súhlasí s alternatívou, osadiť unimobunku do svahu nad autobusové nástupisko. To však z pohľadu obce nie je možné, nakoľko sa tu budú realizovať parkové úpravy. Starosta obce vysvetlil všetkým zúčastneným na zasadnutí OZ, že rekonštrukcia nástupiska je v súlade so stavebným povolením a je odsúhlasená na ňu finančná dotácia z fondov EÚ. Nie je preto možné, aby si nájomníčka a majiteľka kvetinárstva kládla podmienky, ktoré sú pre obec ako majiteľa prenajatej nehnuteľnosti neprijateľné a sú v rozpore s verejným záujmom. Starosta zdôraznil, že ekonomické záujmy podnikateľky nemôžu byť nadradené nad záujmy obce. Už v minulosti mali o nájomné miesto záujem aj iní majitelia prevádzok, ktorým OZ prenájom miesta neodsúhlasilo práve z dôvodu bezpečnosti premávky a s výhľadom na budúcu rekonštrukciu autobusového nástupiska. Plán rekonštrukcie autobusového nástupiska odsúhlasilo OZ ešte v roku 2008. Zmluva s majiteľkou kvetinárstva je na dobu neurčitú s výpovednou lehotou 6 mesiacov. Majiteľka kvetinárstva svoj názor nezmenila a nakoľko nedošlo ani pred zasadnutím OZ s majiteľkou k dohode, žiada majiteľka kvetinárstva postupovať v súlade podľa platnej nájomnej zmluvy. Starosta obce preto zaslal majiteľke kvetinárstva výpoveď nájomnej zmluvy. V prípade, že majiteľka neumožní zrelizovať rekonštrukciu nástupiska tým, že po uplynutí lehoty sa nevysťahuje, ohrozí celý projekt rekonštrukcie, ktorý sa vykonáva vo verejnom záujme celej obce.

Overovatelia zápisnice:                   Ing. Peter Jeluš

                                                             MVDr. Miroslav Bernát